Diari Oficial de la Generalitat Valenciana


Sumari del DOGV 3526, del 28-06-1999 (1999/5972)

RESOLUCIÓ de 9 de juny de 1999, del conseller de Medi Ambient, per la qual es resol la concessió d'ajudes a la gestió de residus plàstics d'hivernacles convocades per l'Ordre de 25 de febrer de 1999 (DOGV núm. 3450, de 9.03.1999).
--------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3526

Data del DOGV
:   28-06-1999

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1999/5972


Organisme emissor
:   Conselleria de Medi Ambient

Tipus de document
:   Resolució

RESOLUCIÓ de 9 de juny de 1999, del conseller de Medi Ambient, per la qual es resol la concessió d'ajudes a la gestió de residus plàstics d'hivernacles convocades per l'Ordre de 25 de febrer de 1999 (DOGV núm. 3450, de 9.03.1999). [1999/M5972]
  
Vista l'Ordre de 25 de febrer de 1999 de la Conselleria de Medi Ambient, per la qual es regula la concessió d'ajudes a la gestió de residus plàstics d'hivernacles.
  
D'acord amb l'article 1 de l'ordre, es convoca la concessió d'ajudes a la gestió de residus plàstics de l'activitat agrícola per un import màxim de 5.000.000 de pessetes (30.050,61 euros).
  
L'article 2 estableix que podran sol·licitar les ajudes les cooperatives agràries valencianes per a l'adquisició de maquinària (empacadora, premsa de bales, etc.) i elements auxiliars (vehicles, obra civil, instal·lacions, etc.) destinats a empacar i gestionar residus plàstics de polietilé en làmina, o tipus film, de l'activitat agrícola, i s'atorgaran les subvencions a aquelles inversions realitzades durant l'any 1999.
  
Vist que la quantia total de les subvencions sol·licitades puja a 7.237.972 pessetes (43.501,09 euros), quantitat superior al crèdit pressupostat, 5.000.000 de pessetes (30.050,61 euros), la comissió avaluadora prevista en la base sisena de l'annex de l'ordre, reunida el 20 de maig de 1999, elabora la proposta de concessió de les subvencions aplicant el coeficient de reducció proporcional 0,6908012 per a respectar el límit de la consignació pressupostària.
  
D'acord amb la proposta de concessió elevada per la comissió avaluadora i per raó del que disposa l'article 7 de l'ordre i de les competències que m'atribueixen l'article 35 de la Llei 5/1983, de 30 de desembre, del Govern Valencià, i l'article 47.3 del Decret Legislatiu de 26 de juny de 1991, del Consell de la Generalitat Valenciana, pel qual s'aprova el Text Refós de la Llei d'Hisenda Pública de la Generalitat Valenciana, resolc:
  
Primer
  
Concedir les subvencions als sol·licitants següents, la petició dels quals s'adapta al que estableix l'Ordre de 25 de febrer de 1999 pels imports següents:
  
Cooperativa Alginet: 2.832.285 PTA(17.022,38 euros)
  
Cooperativa Mareny de Barraquetes:1.519.763 PTA (9.133,96 euros)
  
Cooperativa Perelló:647.952 PTA (3.894,27 euros)
  
\* Coeficient de reducció: 0,6908012
  
Segon
  
No admetre a tràmit la sol·licitud presentada per Samisa Sociedad Cooperativa Valenciana pel fet d'haver estat presentada fora de termini.
  
Tercer
  
Per a cobrar la subvenció els beneficiaris hauran de presentar, amb data límit 1 de desembre de 1999, la corresponent sol·licitud dirigida a la Direcció General de Qualitat Ambiental acompanyada de la documentació establida en l'article 9 de l'ordre de convocatòria. Així mateix, a fi de verificar el compliment dels fins que han motivat la concessió de la subvenció, s'estableix com a condició addicional haver de presentar una memòria justificativa de la totalitat de residus plàstics tipus film gestionats fins aquesta data, especificant la destinació d'aquests, com també qualsevol altre aspecte d'interés.
  
Contra aquesta resolució, que posa fi a la via administrativa, es podrà interposar recurs contenciós administratiu en el termini de dos mesos, comptadors des de l'endemà de la notificació, davant la sala contenciosa administrativa del Tribunal Superior de Justícia de la Comunitat Valenciana. Tot això d'acord amb el que estableixen els articles 10 i concordants de la Llei 29/1998, de 13 de juliol, Reguladora de la Jurisdicció Contenciosa Administrativa.